section_heading: 1999 - 2000
paragraph_text: U ljeto 2000. Matt se počinje boriti za kompaniju Combat Zone Wrestling (CZW) u Philadelphiji, gdje će i ostati do kraja karijere. Prvi meč za CZW bio je protiv Trenta Acida. Kako nije živio u Philadelphiji, morao je na svoj trošak putovati jednom mjesečno da bi se borio. No, kako se pokazao kao iznimno marljiv i talentiran hrvač, uskoro mu kompanija počinje plaćati putne troškove. Tih mjeseci imali su nekoliko zapaženih tag team mečeva u kojima se Matt borio s Ricom Bladeom protiv Backseat Boyza (Trent Acid/Johhny Kashmere). U tim mečevima se CZW dokazao ne samo kao hardcore, već i kao prava hrvačka kompanija.